钦定古今图书集成/明伦汇编/氏族典/第475卷 > 《凌迪知万姓统谱》 > 赛从俭
## 钦定古今图书集成/明伦汇编/氏族典/第475卷 > 《凌迪知万姓统谱》 > 赛从俭

按《文登县志》：从俭号时庵，靖海世袭镇抚宝之次子
也。上世皆武贵，从俭始以文学起家，仕三河知县，廉
介不阿，三载列上考，致政请归。胞兄从仁早逝，子维
忠夫妇继亡，遗孤应袭，延禄甫三周，从俭抚若己出，
长为完娶，乃承袭。始怡然曰：“先人之灵妥矣。”